b"\n_START_ARTICLE_\nTh\xc3\xbcringerne\n_START_SECTION_\nPolitisk historie\n_START_PARAGRAPH_\nTh\xc3\xbcringerne skabte et rige i slutningen af det 5. \xc3\xa5rhundrede. Det n\xc3\xa5ede sin st\xc3\xb8rste omfang i starten af det 6. \xc3\xa5rhundrede, hvor det blev erobret af frankerne i 531\xe2\x80\x93532. Udgravninger af th\xc3\xbcringergravpladser har vist en kranieopbygning, som tyder p\xc3\xa5 tilstedev\xc3\xa6relse af hunner-kvinder eller slaver, m\xc3\xa5ske et tegn p\xc3\xa5, at mange th\xc3\xbcringer tog sig hunnerkvinder eller slaver i k\xc3\xb8lvandet p\xc3\xa5 hunnerrigets kollaps. Der er ogs\xc3\xa5 smykker i gravene fra ostrogotiske og langobardiske kvinder, hvilket taler for kontakter mellem disse stammer. Th\xc3\xbcringerne blev underlagt frankiske hertuger, men de gjorde opr\xc3\xb8r og oprettede igen deres eget selvst\xc3\xa6ndige rige i slutningen af det 7. \xc3\xa5rhundrede under deres konge Radulf. Mod slutningen af \xc3\xa5rhundredet var dele af riget kommer under saksiske hertuger. Under Karl Martell og Sankt Bonifatius blev de ingen underlagt frankisk overherred\xc3\xb8mme og regeret af frankiske hertuger med s\xc3\xa6de i W\xc3\xbcrzburg._NEWLINE_Th\xc3\xbcringerne havde en selvst\xc3\xa6ndig identitet s\xc3\xa5 sent som i 785\xe2\x80\x93786, da en af deres ledende m\xc3\xa6nd Hardrad ledede et afbrudt opr\xc3\xb8r mod Karl den Store. Karolingerne fik nedskrevet deres overleverede love i Lex Thuringorum, men har nok ikke gjort s\xc3\xa5 meget brug af dem og fortsatte med at opkr\xc3\xa6ve skatter i form af svineleveringer, antagelig en skat f\xc3\xb8rst indstiftet af merovingerne. I det 10. \xc3\xa5rhundrede under ottonen l\xc3\xa5 th\xc3\xbcringernes magtcentrum i n\xc3\xa6rheden af Erfurt. S\xc3\xa5 sent som i slutningen af det 10. \xc3\xa5rhundrede fortsatte tyske regenter med at opkr\xc3\xa6ve svineskatten._NEWLINE_I 1020'erne begyndte \xc3\xa6rkebiskop Aribo at sl\xc3\xa5 m\xc3\xb8nter i Erfurt, den \xc3\xa6ldste markedsby i Th\xc3\xbcringen, hvorefter \xc3\xb8konomien og i s\xc3\xa6rdeleshed handel blev st\xc3\xa6rkt for\xc3\xb8get."